PMIndiaData/PMIndiaSum huggingface dataset:
રાષ્ટ્રીય બાળ પુરસ્કાર, 2020ના વિજેતાઓ સાથે પ્રધાનમંત્રીએ સંવાદ કર્યો

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય બાળ પુરસ્કાર વિજેતાઓ સાથે સાથે સંવાદ કર્યો હતો. વિજેતા બાળકોને ભારતના રાષ્ટ્રપતિએ 22 જૂન, 2020ના રોજ આ પુરસ્કાર એનાયત કર્યા હતા. પુરસ્કૃત બાળકો પ્રજાસત્તાક દિવસની પરેડમાં પણ ભાગ લેશે. આ 49 પુરસ્કૃત બાળકોમાં જમ્મુ અને કાશ્મીર, મણીપુર અને અરૂણાચલ પ્રદેશથી એક-એક સહિત ભારતના તમામ રાજ્યોના બાળકો સામેલ છે. આ બાળકો કલા અને સંસ્કૃતિ, નવીનતા, કેળવણી, સમાજ સેવા, રમત-ગમત અને સાહસિકતા વગેરે જેવા ક્ષેત્રે વિજેતા બન્યા છે. ભારત સરકાર બાળકોને રાષ્ટ્ર નિર્માણમાં સૌથી મહત્વપૂર્ણ સહયોગી પૈકીના એક માને છે. તે દિશામાં સરકાર આપણા બાળકોએ નવીનતા, કેળવણી ક્ષેત્રે સિદ્ધિ, સમાજસેવા, કલા અને સંસ્કૃતિ, રમત-ગમત અને સાહસિકતાના ક્ષેત્રે પ્રાપ્ત કરેલી અપૂર્વ સિદ્ધિઓને બિરદાવવા માટે દર વર્ષે આ પુરસ્કાર અર્પણ કરે છે. વિભિન્ન ક્ષેત્રે બાળકોએ પ્રાપ્ત કરેલી અદ્વિતીય સિદ્ધિઓની પ્રસંશા કરતા, પ્રધાનમંત્રીએ તેમના દ્વારા આટલી નાની વયે કરવામાં આવેલા કાર્યને અદભૂત ગણાવ્યું હતું. તેમણે કહ્યું હતું કે, “તમે સૌ જે રીતે સમાજ અને રાષ્ટ્ર પ્રત્યે તમારી ફરજ બજાવી રહ્યા છો તે જોઇને મને ગર્વ થઇ રહ્યો છે, તે મને વધારાની ઊર્જા પ્રદાન કરે છે અને જ્યારે હું આપણા યુવાન કોમરેડ્સની સિદ્ધિઓ અને સાહસિકતા વિશે સાંભળું છું ત્યારે તે વાતો મને વધારે મહેનત કરવા માટે પ્રેરણા પ્રદાન કરે છે.” પ્રધાનમંત્રીએ પુરસ્કૃત બાળકોને પાયાની વાસ્તવિકતાઓ સાથે મજબૂત રીતે જોડાયેલા રહીને સખત મહેનત કરવા માટે કહ્યુ હતું. તેમણે ઉમેર્યું હતું કે, “આ સન્માન જીવનમાં વધુ પ્રાપ્ત કરવા માટેની શરૂઆત હોવી જોઇએ અને તમારે આ સમજવું જોઇએ કે આ કોઇ અંત નથી અને આવા પુરસ્કારો તમારા સાથીઓ અને અન્ય બાળકોને પણ સિદ્ધિ પ્રાપ્ત કરવા માટે પ્રેરણા આપશે.”
મંત્રીમંડળે નાગરિક ઉડ્ડયન ક્ષેત્રમાં સહયોગ અંગે ભારત અને જર્મની વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે નાગરિક ઉડ્ડયનના ક્ષેત્રમાં સહયોગ અંગે ‘ભારત અને જર્મની વચ્ચે સંયુક્ત પ્રયોજનનું જાહેરનામુ’ નામના સમજૂતી કરારો (એમઓયુ) પર કરવામાં આવેલ હસ્તાક્ષરને મંજૂરી આપી દીધી છે. આ સંયુક્ત ઘોષણા ભારત અને જર્મનીની વચ્ચેના હવાઈ વાહનવ્યવહારને સુરક્ષા, અસરકારકતા અને તેના ચોકસાઈપૂર્ણ વિકાસને પ્રોત્સાહન આપશે. સંયુક્ત જાહેરનામાના રૂપમાં આ સમજૂતી કરારો ભારત અને જર્મની વચ્ચે નાગરિક ઉડ્ડયન સંબંધોમાં મહત્વના સીમાચિહ્નરૂપ સાબિત થશે અને તેનામાં બંને દેશોની વચ્ચે વધુ સારા વ્યાપાર, રોકાણ, પ્રવાસન અને સાંસ્કૃતિક આદાન-પ્રદાનને વિકસાવવાની ક્ષમતા રહેલી છે. બંને દેશો નાગરિક ઉડ્ડયનના ક્ષેત્રમાં જ્ઞાન, અનુભવ અને સહયોગના આદાન-પ્રદાનને સુગમ બનાવવા અને તેને પ્રોત્સાહન આપવા માટે આ સંયુક્ત જાહેરનામા પર કરેલ હસ્તાક્ષરના માધ્યમથી વર્તમાન સંબંધોને વધુ આગળ વિકસાવવા અને મજબૂત કરવાની ઈચ્છા ધરાવે છે. આ સંયુક્ત જાહેરનામાનો મુખ્ય ઉદ્દેશ્ય નીચેના ક્ષેત્રોમાં પારસ્પરિક સહયોગને પ્રોત્સાહન આપવાનો અને તેને સરળ બનાવવાનો છે: i) ઉડ્ડયન સુરક્ષા અને હવાઈ ટ્રાફિક વ્યવસ્થાપન સેમીનાર, સંવાદ ચર્ચાઓ, મુલાકાતો અને અન્ય સંલગ્ન જરૂરી વિચારોના માધ્યમથી એર ટ્રાફિક વ્યવસ્થાપન સહિતની હવાઈ સુરક્ષા પ્રવૃત્તિઓને લગતી શ્રેષ્ઠ બાબતો અને માહિતીનું આદાન-પ્રદાન. ii) હેલીપોર્ટ અને હેલીકૉપ્ટર આકસ્મિક તબીબી સેવાઓ (એચઈએમએસ) હેલીપોર્ટ અને હેલીકૉપ્ટર આકસ્મિક તબીબી સુવિધાઓને લગતી શ્રેષ્ઠ બાબતો અને માહિતીનું આદાન-પ્રદાન iii) નિયમનો અને નીતિઓ મહત્વના આંતરરાષ્ટ્રીય મુદ્દાઓ પર આઈસીએઓ ખાતે સહયોગ યથાવત ચાલુ રાખવો iv) ઉદ્યોગ અને વ્યવસાય હવાઈસેવા વિકાસ વ્યાવસાયિક અને બિન વ્યાવસાયિક ઉડ્ડયન માટેની સુવિધાઓ અંગે માહિતીની વહેંચણી v) પર્યાવરણ a) સંતુલિત અને પર્યાવરણ અનુકૂળ એરોડ્રામના વિકાસ અને આયોજન પર વિશેષ લક્ષ્ય સહિત એરોડ્રામના સરકારી દ્રષ્ટિબિંદુને લગતા અનુભવોની વહેંચણી કરવી b) સ્થાનિક અને આંતરરાષ્ટ્રીય સ્તર પર ઉડ્ડયનને લગતા જળવાયુ પરિવર્તન અને તેના લીધે ગ્રિનહાઉસ ગેસ (જીએચજી) ઉત્સર્જનના મુદ્દાને પહોંચી વળવાના મહત્વની દ્રષ્ટિએ આંતરરાષ્ટ્રીય સ્તર ઉપર સહયોગ સ્થાપિત કરવો vi) તાલીમ અને કૌશલ્ય વિકાસ તકનીકિ અને બિન-તકનીકિ સહયોગ તથા પ્રશિક્ષણ અને ખાસ કરીને ઉડ્ડયન સુરક્ષા દેખરેખમાં ભાગીદારી કરવી
પ્રધાનમંત્રીએ ખાદી પ્રત્યે લોકોના પ્રેમ પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ મહાત્મા ગાંધીની જન્મજયંતી પર ખાદી પ્રત્યે લોકોના પ્રેમ પર ખુશી વ્યક્ત કરી છે. ખાદી ઈન્ડિયાની એક ટ્વીટને ટાંકીને પ્રધાનમંત્રીએ કહ્યું; "બાપુની જન્મજયંતી પર ખાદી પ્રત્યે લોકોનો આ અપાર પ્રેમ પ્રોત્સાહક છે. #ખાદી4રાષ્ટ્ર"
પ્રધાનમંત્રી 20 ઓક્ટોબરના રોજ ઉત્તરપ્રદેશની મુલાકાત લેશે અને કુશીનગર આંતરરાષ્ટ્રીય હવાઈમથકનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 20 ઓક્ટોબર, 2021ના રોજ ઉત્તરપ્રદેશની મુલાકાત લેશે. અહીં પ્રધાનમંત્રી આશરે સવારે 10 વાગ્યે કુશીનગર આંતરરાષ્ટ્રીય હવાઇમથકનું ઉદ્દધાટન કરશે. ત્યારબાદ આશરે 11.30 વાગે તેઓ મહાપરિનિર્વાણ મંદિરમાં અભિધમ્મ દિવસના પ્રસંગે આયોજિત એક કાર્યક્રમમાં સહભાગી થશે. પછી તેઓ બપોરે 1.15 વાગ્યાની આસપાસ કુશીનગરમાં વિવિધ વિકાસલક્ષી પ્રોજેક્ટનું ઉદ્ઘાટન કરવા અને શિલાન્યાસ કરવાના જાહેર કાર્યક્રમમાં સામેલ થશે. કુશીનગર આંતરરાષ્ટ્રીય હવાઈમથકનું ઉદ્ઘાટન કુશીનગર આંતરરાષ્ટ્રીય હવાઈમથકનાં ઉદ્ઘાટન પ્રસંગે સૌપ્રથમ શ્રીલંકાના કોલંબો એરપોર્ટ પરથી એક ફ્લાઇટનું આગમન થશે, જેમાં બૌદ્ધ સંપ્રદાયનાં એકસોથી વધારે ભિક્ષુઓ અને મહાનુભાવોનું પ્રતિનિધિમંડળ કુશીનગર આવશે. આ પ્રતિનિધિમંડળમાં પ્રદર્શન માટે બુદ્ધના પવિત્ર અવશેષો લઈને આવનારું 12 સભ્યોનું મંડળ સામેલ હશે. આ પ્રતિનિધિમંડળમાં શ્રીલંકામાં બૌદ્ધ સંઘના તમામ ચાર નિકાત (પંથ) એટલે કે અસગિરિયા, અમરપુરા, રામન્યા, માલવટ્ટાના અનુનાયકો (નાયબ વડા) સામેલ હશે તેમજ શ્રીલંકાની સરકારના કેબિનેટ મંત્રી નમલ રાજપક્ષેની આગેવાનીમાં પાંચ મંત્રીઓ સામેલ હશે. કુશીનગર આંતરરાષ્ટ્રીય હવાઈમથકનું નિર્માણ અંદાજે રૂ. 260 કરોડના ખર્ચે થયું છે. આ હવાઈમથક ભગવાન બુદ્ધના મહાપરિનિર્વાણ સ્થળની મુલાકાત લેનાર સ્થાનિક અને આંતરરાષ્ટ્રીય યાત્રાળુઓને સુવિધા આપશે. વળી આ હવાઈમથકનું નિર્માણ દુનિયાભરમાં બૌદ્ધ સંપ્રદાયનાં પવિત્ર યાત્રાધામો સાથે કુશીનગરને જોડવાનો એક પ્રયાસ છે. આ હવાઈમથક ઉત્તરપ્રદેશ અને બિહારના નજીકના જિલ્લાઓને સેવા આપશે તેમજ આ વિસ્તારમાં રોકાણ અને રોજગારીની તકો વધારવાની દિશામાં મહત્વપૂર્ણ પગલું છે. મહાપરિનિર્વાણ મંદિર ખાતે અભિધમ્મ દિવસ પ્રધાનમંત્રી મહાપરિનિર્વાણ મંદિરની મુલાકાત લેશે. અહીં ભગવાન બુદ્ધની સૂતેલી પ્રતિમાની અર્ચના કરશે અને ચિવર (વસ્ત્ર) અર્પણ કરશે. અહીં તેઓ બોધિવૃક્ષના છોડવાનું વાવેતર પણ કરશે. પ્રધાનમંત્રી અભિધમ્મ દિવસ પર આયોજિત એક કાર્યક્રમમાં સામેલ થશે. આ દિવસ બૌદ્ધ ભિક્ષુઓ માટે ત્રણ મહિનાની વર્ષાઋતુ – વર્ષાવાસ કે વસ્સાના અંતનું પ્રતીક છે, જે દરમિયાન બૌદ્ધ ભિક્ષુઓ એક જ વિહાર અને મઠમાં રોકાણ કરે છે તથા પ્રાર્થના-અર્ચના કરે છે. આ કાર્યક્રમમાં શ્રીલંકા, થાઇલેન્ડ, મ્યાન્માર, દક્ષિણ કોરિયા, નેપાળ, ભૂટાન અને કમ્બોડિયામાંથી પ્રસિદ્ધ ભિક્ષુઓ તેમજ વિવિધ દેશોના રાજદૂતો પણ સામેલ થશે. પ્રધાનમંત્રી અંજતાના ભીંતચિત્રોના ચિત્રકામના પ્રદર્શન, બૌદ્ધ સૂત્રોની કેલિગ્રાફીના પ્રદર્શન તથા ગુજરાતમાં વડનગર અને અન્ય બૌદ્ધ સ્થળોમાં ઉત્ખનનમાંથી પ્રાપ્ત કળાત્મક ચીજવસ્તુઓના પ્રદર્શનને પણ નિહાળશે. વિવિધ વિકાસલક્ષી પ્રોજેક્ટનું ઉદ્ઘાટન અને શિલાન્યાસ પ્રધાનમંત્રી કુશીનગરમાં બરવા જંગલમાં આયોજિત એક જાહેર કાર્યક્રમમાં સામેલ થશે. આ કાર્યક્રમમાં તેઓ સરકારી મેડિકલ કોલેજ, કુશીનગરનું શિલાન્યાસ કરશે, જેનું નિર્માણ રૂ. 280 કરોડથી વધારેના ખર્ચે થશે. આ મેડિકલ કોલેજમાં 500 બેડ હશે અને અકાદમિક સત્ર 2022-2023માં એમબીબીએસ અભ્યાસક્રમમાં 100 વિદ્યાર્થીઓને પ્રવેશ મળશે. પ્રધાનમંત્રી રૂ. 180 કરોડથી વધારે મૂલ્યના 12 વિકાસલક્ષી પ્રોજેક્ટનું ઉદ્ઘાટન અને શિલાન્યાસ પણ કરશે.
જાપાન-ભારત પાર્લામેન્ટેરિયન ફ્રેન્ડશિપ લિગના પ્રતિનિધિમંડળે પ્રધાનમંત્રીની મુલાકાત લીધી

જાપાન-ભારત પાર્લામેન્ટેરિયન ફ્રેન્ડશિપ લિગના પ્રતિનિધિમંડળે (જેઆઈપીએફએલ) આજે પ્રધાનમંત્રીની મુલાકાત લીધી હતી. શ્રી હિરોયૂકી હસોદાના નેતૃત્વ હેઠળના પ્રતિનિધિમંડળમાં શ્રી કટસુયા ઓકાદા, મશાહારુ નકાગાવા, શ્રી નાઓકાઝુ ટેકમોટો અને યોશીયાકી વાડાનો સમાવેશ થાય છે. જેઆઈપીએલએફના પ્રતિનિધિમંડળે 18 સપ્ટેમ્બર, 2016ના રોજ જમ્મુ અને કાશ્મીરના ઉરીમાં સરહદ પારના આંતકી હુમલાનો શિકાર થનારાઓ પ્રત્યે સહાનૂભૂતિ વ્યક્ત કરી હતી. જેઆઈપીએફએલના પ્રતિનિધિમંડળે વૈશ્વિક આંતકવાદના સંદર્ભે પ્રધાનમંત્રીના આંતરરાષ્ટ્રીય સહકાર અને આતંકને પ્રોત્સાહન આપનારા રાષ્ટ્રને એકલા પાડવાના આહવાનને આવકાર્યું હતું. પ્રધાનમંત્રીએ 2014માં તેમની જાપાનની સફળ મુલાકાતને યાદ કરી હતી કે જ્યારે તેઓએ જેઆઈપીએફએલ સાથે ટોકિયોમાં ચર્ચા કરી હતી. પ્રધાનમંત્રીએ કહ્યું કે ભારત અને જાપાન આવનારા દાયકાઓમાં અનેક ક્ષેત્રોમાં મજબૂત સહકારના પાયા નાખશે. જેઆઈપીએફએલના પ્રતિનિધિમંડળે જાપાન અને ભારત વચ્ચેના સંબંધો મજબૂત કરવા બાબતે જાપાનમાં દ્વિપક્ષીય મજબૂત ટેકાની જાણ કરી હતી અને ઉચ્ચ ટેક્નોલોજી સહકારમાં હાંસલ પ્રગતિ, ખાસ કરીને હાઈ સ્પિડ રેલવેને તેઓએ આવકારી હતી. પ્રધાનમંત્રીએ જાપાનના પ્રધાનમંત્રી અબેની 2015ની ભારતની મુલાકાતને યાદ કરી તેને દ્વિપક્ષીય સંબંધો સંદર્ભે સિમાચિહ્નરૂપ ગણાવી હતી અને કહ્યું કે નજીકના ભવિષ્યમાં તેઓ જાપાનની મુલાકાત લેવા ઈચ્છુક છે.
અમદાવાદના બોપલમાં IN-SPACe  મુખ્યાલયનાં ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ

નમસ્કાર! કેન્દ્રમાં મંત્રીમંડળમાં મારા સાથીદાર અને આજ મતવિસ્તારના સાંસદ, કેન્દ્રીય ગૃહ મંત્રી શ્રી અમિત શાહ, ગુજરાતના લોકપ્રિય મૃદુ અને મક્કમ મુખ્યમંત્રી શ્રી ભૂપેન્દ્ર પટેલ, રાષ્ટ્રીય સુરક્ષા સલાહકાર શ્રી અજીત ડોવાલજી, સંસદમાં મારા સાથી શ્રી સી.આર. પાટીલ,
ઉસ્તાદ અમજદઅલી ખાન પ્રધાનમંત્રીને મળ્યા

સરોદવાદક ઉસ્તાદ અમજદ અલી ખાને આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. વરિષ્ઠ સંગીતકાર અને સરોદ વાદકે ભારતીય શાસ્ત્રીય સંગીતના 20 મહારથીઓના જીવન અને સમય પરનું તેમનું પુસ્તક `માસ્ટર ઓન માસ્ટર્સ’ પ્રધાનમંત્રીને સુપરત કર્યું હતું.
મંત્રીમંડળે સેન્ટ્રલ રિઝર્વ પોલીસ ફોર્સના ગ્રૂપ ‘એ’ ઓફિસર્સની કેડર સમીક્ષાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષમાં કેન્દ્રિય મંત્રીમંડળે ડેપ્યુટી કમાન્ડન્ટથી લઈને સ્પેશ્યલ ડીજી રેન્કની વિવિધ રેન્કના 90 પદના ચોખ્ખા વધારા સાથે સેન્ટ્રલ રિઝર્વ પોલીસ ફોર્સના ગ્રૂપ ‘એ’ એક્ઝિક્યુટિવ ઓફિસર્સની કેડર સમીક્ષાને મંજૂરી આપી હતી. સીઆરપીએફમાં આ પદો ઊભા કર્યા પછી દળની કામગીરીની અસરકારકતા વધશે અને વધારાની ક્ષમતા ઊભી થશે, જેમાં વહીવટી ક્ષમતાઓમાં વધારો થશે. કેડર સમીક્ષા હેઠળ, ગ્રૂપ ‘એ’ પદોનું હાલનું માળખું 4210થી વધીને 4300 થયું છે, જે નીચે મુજબ છેઃ 1. સ્પેશ્યલ ડીજી (એચએજી + સ્તર)ના એક પદનો વધારો. 2. ઇન્સ્પેક્ટર જનરલ (એસએજી સ્તર)ના 11 પદનો ચોખ્ખો વધારો. 3. ડીઆઇજી/કમાન્ડન્ટ/2-l/
મંત્રીમંડળે જલિયાવાલા બાગ રાષ્ટ્રીય સ્મારક ધારા, 1951માં સંશોધનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે જલિયાવાલા બાગ રાષ્ટ્રીય સ્મારક ધારા, 1951માં સંશોધનને મંજૂરી આપી છે. નિર્ણયનો ટૂંક સારઃ આ નિર્ણયનો ઉદ્દેશ જલિયાવાલા બાગ રાષ્ટ્રીય સ્મારક ધારા 1951માં યોગ્ય સુધારા કરવાનો છે, જેથી ટ્રસ્ટીઓના પ્રતિનિધિત્વને સુરક્ષિત કરી શકાય. સંસદમાં વિરોધ પક્ષના નેતાને તેના માટે માન્ય ગણવામાં આવે છે અથવા તો જ્યાંરે વિરોધ પક્ષનો નેતા ન હોય એવા સંજોગોમાં સંસદમાં સૌથી મોટા વિપક્ષી નેતાને આ પદ માટે યોગ્ય ગણવામાં આવે છે. લાભઃ હાલના કાયદામાં સૌથી મોટા રાજકિય પક્ષના પ્રતિનિધિ માટે કોઈ જોગવાઈ ન હતી. આ ટ્રસ્ટમાંથી ચોક્કસ પક્ષના સભ્યને બાકાત રાખવાથી ટ્રસ્ટ રાજનૈતિક બની જતું હતું. સૂચિત સુધારાના કારણે ટ્રસ્ટમાં વિરોધપક્ષનું પ્રતિનિધિત્વ સુરક્ષિત રહે છે. સૂચિત સુધારાના કારણે સરકારને ટ્રસ્ટીને દૂર કરવાની અને ટ્રસ્ટની કાર્યવાહિમાં સામેલ થવા માટે અન્ય કોઈ કારણથી તેમના સ્થાને બીજા ટ્રસ્ટી મૂકવાની સત્તા મળે છે.
પ્રધાનમંત્રીએ વાયુસેના દિવસ પર હવાઈ યોદ્ધાઓ અને તેમના પરિવારજનોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વાયુસેના દિવસ નિમિત્તે વાયુસેનાના વીર જવાનો અને તેમના પરિવારજનોને શુભકામનાઓ પાઠવી છે. પ્રધાનમંત્રીએ કહ્યું, “વાયુસેના દિવસ નિમિત્તે હવાઈ યોદ્ધાઓ અને તેમના પરિવારજનોને દેશના સલામ. વાયુસેનાના જવાનો આપણા આકાશને સુરક્ષિત રાખે છે તેમજ આપત્તિના સમયમાં માનવતાની સેવા માટે હંમેશા તત્પર રહે છે. ભારતીય વાયુસેના પર આપણને ગર્વ છે.”
પ્રધાનમંત્રીએ આંધ્રપ્રદેશનાં પૂર્વ ગોદાવરી જિલ્લામાં એક હોડી પલટવાથી લોકોના જીવ ગુમાવવા પરશોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશના ગોદાવરી જિલ્લામાં એક હોડી પલટવાથી લોકોના જીવ ગુમાવવા પરશોક વ્યક્ત કર્યો હતો. પ્રધાનમંત્રીએ કહ્યું, “આંધ્રપ્રદેશનાં પૂર્વ ગોદાવરી જિલ્લામાં હોડી પલટવાથી લોકોએ જીવ ગુમાવ્યા એ ઘણી દુઃખદ બાબત છે. નિરાધાર થયેલા પરિવારો માટે મારી સંવેદના. ખોવાયેલા લોકોની સલામતી માટે પ્રાર્થના.”
પ્રધાનમંત્રીએ ઉત્તરાખંડમાં શ્રી કેદારનાથ ધામમાં દર્શન અને પૂજા કર્યા

પ્રધાનમંત્રી શ્રી નરેન્દ્ર મોદીએ આજે કેદારનાથની મુલાકાત લીધી હતી અને શ્રી કેદારનાથ મંદિરમાં દર્શન અને પૂજા કરી હતી. પરંપરાગત પહાડી પહેરવેશ પહેરીને, પ્રધાનમંત્રીએ આંતરિક ગર્ભગૃહમાં રૂદ્રાભિષેક કર્યો અને નંદીની પ્રતિમા સમક્ષ પ્રાર્થના કરી. પ્રધાનમંત્રીએ આદિ ગુરુ શંકરાચાર્ય સમાધિ સ્થળની પણ મુલાકાત લીધી હતી અને મંદાકિની અસ્થાપથ અને સરસ્વતી અસ્થાપથ સાથે ચાલી રહેલા કામની સમીક્ષા કરી હતી. પ્રધાનમંત્રીએ કેદારનાથ ધામ પ્રોજેક્ટના શ્રમજીવીઓ સાથે પણ વાતચીત કરી હતી. પ્રધાનમંત્રીની સાથે ઉત્તરાખંડના મુખ્યમંત્રી શ્રી પુષ્કર સિંહ ધામી અને ઉત્તરાખંડના રાજ્યપાલ નિવૃત્ત જનરલ ગુરમિત સિંહ હતા.. કેદારનાથ સૌથી મહત્વપૂર્ણ હિંદુ મંદિરોમાંનું એક છે. આ વિસ્તાર આદરણીય શીખ યાત્રાળુ સ્થળો પૈકીના એક – હેમકુંડ સાહિબ માટે પણ જાણીતો છે. હાથ ધરવામાં આવી રહેલા કનેક્ટિવિટી પ્રોજેક્ટ્સ ધાર્મિક મહત્વના સ્થળોએ પહોંચને સરળ બનાવવા અને મૂળભૂત માળખાકીય સુવિધાઓને સુધારવાની પ્રધાનમંત્રીની પ્રતિબદ્ધતા દર્શાવે છે. महाद्रिपार्श्वे च तटे रमन्तं सम्पूज्यमानं सततं मुनीन्द्रैः। सुरासुरैर्यक्षमहोरगाद्यै: केदारमीशं शिवमेकमीडे।। pic.twitter.com/
પ્રધાનમંત્રીએ યુક્રેનના મહામહિમ રાષ્ટ્રપતિ વોલોદિમિર ઝેલેન્સ્કી સાથે વાત કરી

પ્રધાનમંત્રી શ્રી નરેન્દ્ર મોદીએ આજે શરૂઆતમાં યુક્રેનના મહામહિમ રાષ્ટ્રપતિ વોલોદિમિર ઝેલેન્સ્કી સાથે વાત કરી હતી. રાષ્ટ્રપતિ ઝેલેન્સ્કીએ પ્રધાનમંત્રીને યુક્રેનમાં ચાલી રહેલી સંઘર્ષની સ્થિતિ વિશે વિગતવાર માહિતી આપી હતી. પ્રધાનમંત્રીએ ચાલુ સંઘર્ષને કારણે જાન-માલના નુકસાન અંગે ઊંડી વેદના વ્યક્ત કરી હતી. તેમણે હિંસા તાત્કાલિક બંધ કરવા અને સંવાદમાં પાછા ફરવા માટેના તેમના આહ્વાનનો પુનરોચ્ચાર કર્યો, અને શાંતિ પ્રયાસો તરફ કોઈપણ રીતે યોગદાન આપવા માટે ભારતની તૈયારી દર્શાવી. પ્રધાનમંત્રીએ યુક્રેનમાં હાજર વિદ્યાર્થીઓ સહિત ભારતીય નાગરિકોની સુરક્ષા અને સુરક્ષા માટે ભારતની ઊંડી ચિંતા પણ વ્યક્ત કરી હતી. તેમણે યુક્રેનિયન સત્તાવાળાઓ દ્વારા ભારતીય નાગરિકોને ઝડપથી અને સુરક્ષિત રીતે બહાર કાઢવા માટે સુવિધાની માંગ કરી હતી.
યંગ ફિક્કી લેડિઝ ઓર્ગેનાઇઝેશનના પ્રતિનિધિમંડળના સભ્યો પ્રધાનમંત્રીને મળ્યા

યંગ ફિક્કી લેડિઝ ઓર્ગેનાઇઝેશનનું 25 સભ્યોનું પ્રતિનિધિમંડળ આજે પ્રધાનમંત્રી નરેન્દ્ર મોદીને મળ્યું હતું. આ પ્રતિનિધિમંડળના સભ્યોએ પ્રધાનમંત્રી સાથે મહિલા ઉદ્યોગસાહસિકતા અને મહિલા સશક્તિકરણ જેવા વિષયો પર પ્રધાનમંત્રી સાથે આદાનપ્રદાન કર્યું હતું. પ્રધાનમંત્રીએ પ્રતિનિધિમંડળના સભ્યોએ ઉઠાવેલા વિવિધ પ્રશ્રો પર વિસ્તૃત જવાબો આપ્યા હતા. તેમણે જણાવ્યું હતું કે, સામુદાયિક સ્વાસ્થ્ય સાથે નોંધપાત્ર લાભ સાથે સ્વચ્છ ભારત મિશન “વેસ્ટ ટૂ વેલ્થ” ઉદ્યોગસાહસિકતા માટે સારી તકો ઊભી કરી છે. જળ સંરક્ષણ પર પ્રશ્ર સાથે સંબંધિત જવાબમાં પ્રધાનમંત્રીએ જણાવ્યું હતું કે, આપણે બધાએ વ્યક્તિગત રીતે પાણીના વાજબી ઉપયોગ તથા સૂક્ષ્મ અને ટપક સિંચાઈ પદ્ધતિના ઉપયોગ પર ધ્યાન કેન્દ્રીત કરવું જોઈએ. પ્રધાનમંત્રીએ જણાવ્યું હતું કે, કૌટુંબિક મૂલ્યો, વિવિધતાની સ્વીકાર્યતા અને પર્યાવરણ પ્રત્યે સભાનતા ભારતની ત્રણ મહાન પરંપરા છે, જેનું પોષણ આપણે કરવું જોઈએ. શિક્ષણ, કૌશલ્ય વિકાસ, કળા અને સંસ્કૃતિ જેવા વિષયો તથા મહિલા સલામતીના મુદ્દે પણ ચર્ચા થઈ હતી.
પ્રધાનમંત્રીએ રાજસ્થાનના જોધપુરમાં થયેલા અકસ્માતથી થયેલી જાનહાની પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જોધપુરમાં થયેલા અકસ્માતથી થયેલી જાનહાની પર શોક વ્યક્ત કર્યો હતો. પ્રધાનમંત્રીએ કહ્યું, “રાજસ્થાનના જોધપુરમાં ભયાનક માર્ગ અકસ્માત વિશે જાણીને અત્યંત દુઃખ થયું. આ દુર્ઘટનામાં જે લોકોએ જીવ ગુમાવ્યો છે, હું એમના પરિવારજનો પ્રત્યે સંવેદના વ્યક્ત કરું છું, સાથે જ ઘાયલ થયેલા લોકો ઝડપથી સાજા થાય તેવી કામના કરું છું.”
પ્રધાનમંત્રીએ મન કી બાતમાં કહ્યું કે, લોકલ માટે વોકલ બનવાનો યોગ્ય સમય આવી ગયો છે

પ્રધાનમંત્રી નરેન્દ્ર મોદીએ મન કી બાતના તાજેતરના ઉદબોધનમાં બાળકોને કેવી રીતે નવાં રમકડાં ઉપલબ્ધ કરાવી શકાય અને ભારત રમકડાંનાં ઉત્પાદનનું મુખ્ય મથક કેવી રીતે બની શકે તે બાબતે પોતે ચિલ્ડ્રન યુનિવર્સિટી ઓફ ગાંધીનગર, મહિલા અને બાળ વિકાસ મંત્રાલય, શિક્ષણ મંત્રાલય અને સૂક્ષ્મ-લઘુ અને મધ્યમ એકમોના મંત્રાલય સાથે કરેલી ચર્ચાવિચારણા વિશે વાત કરી હતી. તેમણે નોંધ્યું હતું કે રમકડાં રમવાથી માત્ર બાળકો મોટાં નથી થતાં, પરંતુ તેમની આકાંક્ષાઓને ઉડાન પણ મળે છે. રમકડાં ફક્ત મનોરંજન નથી આપતાં, તેનાથી મનનું ઘડતર થાય છે અને ઈરાદા પણ મજબૂત બને છે, એમ તેમણે કહ્યું. પ્રધાનમંત્રીએ ગુરુદેવ રવીન્દ્રનાથ ટાગોર દ્વારા વહેંચવામાં આવેલાં રમકડાંનો કિસ્સો યાદ કર્યો હતો. તેમણે રમકડાં વિશે ગુરુદેવના શબ્દો ભારપૂર્વક જણાવ્યા હતા કે – જે અપૂર્ણ રમકડું છે અને તેને બાળકો સાથે મળીને રમતાં – રમતાં પૂરું કરે છે, તે રમકડું શ્રેષ્ઠ છે. ગુરુદેવ કહેતા કે રમકડાં એવાં હોવાં જોઈએ, જે બાળકોનું બાળપણ અને તેનામાં રહેલી રચનાત્મકતા બહાર લાવે, એમ પણ પ્રધાનમંત્રીએ જણાવ્યું હતું. પ્રધાનમંત્રીએ નોંધ્યું હતું કે રાષ્ટ્રીય શિક્ષણ નીતિમાં બાળકનાં જીવનનાં વિવિધ પાસાં ઉપર રમકડાંની અસર વિશે ઘણું ધ્યાન આપવામાં આવ્યું છે. તેમણે કહ્યું કે એવા કેટલાક કુશળ કારીગરો છે, જેઓ સારાં રમકડાં બનાવવામાં નિપુણતા ધરાવે છે અને દેશમાં કેટલાક વિસ્તારો, જેવા કે, કર્ણાટકના રામનગરમમાં ચન્નાપટના, આંધ્ર પ્રદેશમાં ક્રિશ્નામાં કોન્ડાપ્લી, તામિલનાડુમાં તાંજાવુર, આસામમાં ધુબારી, ઉત્તરપ્રદેશમાં વારાણસી ટોય ક્લસ્ટર્સ તરીકે પણ વિકસી રહ્યા છે. તેમણે ઉમેર્યું કે રમકડાંનો વૈશ્વિક ઉદ્યોગ 7 લાખ કરોડ રૂપિયાથી વધુનો છે. હાલમાં ભારત તેમાં ખૂબ નજીવો હિસ્સો ધરાવે છે. પ્રધાનમંત્રીએ વિશાખાપટનમના શ્રી સી. વી. રાજુનાં કાર્યની પ્રશંસા કરી હતી, જેઓ શ્રેષ્ઠ ગુણવત્તા ધરાવતાં એટી-કોપ્પાક્કા રમકડાં બનાવીને આ સ્થાનિક રમકડાંની ગુમ થયેલી ચમક પાછી લાવ્યા છે. તેમણે ઉદ્યોગસાહસિકોને રમકડાં માટે સાથે મળીને કામ કરવા પ્રોત્સાહિત કર્યા અને જણાવ્યું કે લોકલ રમકડાં માટે વોકલ બનવાનો સમય આવી ગયો છે. કોમ્પ્યુટર ગેઇમ્સના પ્રવાહ વિશે વાત કરતાં પ્રધાનમંત્રીએ સૂચવ્યું કે આપણા ઈતિહાસના વિચારો અને અભિગમો ઉપર આધારિત રમતો બનાવવી જોઈએ.
પ્રધાનમંત્રીએ લતા મંગેશકરજીનો તેમણે પાઠવેલી જન્માષ્ટમીની શુભકામનાઓ બદલ આભાર માન્યો

પ્રધાનમંત્રી શ્રી નરેન્દ્ર મોદીએ જન્માષ્ટમીના અવસરે શુભકામનાઓ પાઠવવા બદલ લતા મંગેશકરજીનો આભાર માન્યો હતો. દંતકથારૂપ ગાયિકાએ પ્રધાનમંત્રીને શુભકામનાઓ પાઠવી હતી અને સાથે ટ્વીટર પર પ્રધાનમંત્રીને શુભેચ્છા આપવાની સાથે તેમના ગુજરાતી ભજનમાંનું એક ભજન એટેચ કર્યુ હતું. જવાબમાં પ્રધાનમંત્રીએ ટ્વીટ કર્યુઃ “આશીર્વચન માટે ખૂબ ખૂબ આભાર @mangeshkarlata દીદી. આપને પણ જન્માષ્ટમીની થોકબંધ શુભેચ્છાઓ. આપના સૂરોથી સજેલું આ ભજન મંત્રમુગ્ધ કરી દેનારૂં છે.” …
પ્રધાનમંત્રીએ ભાઈ તારુ સિંહ જીને તેમની જયંતિ નિમિત્તે યાદ કર્યા

પ્રધાનમંત્રી શ્રી નરેન્દ્ર મોદીએ ભાઈ તારુ સિંહ જીને તેમની જયંતિ નિમિત્તે શ્રદ્ધાંજલિ અર્પણ કરી છે. એક ટ્વિટમાં પ્રધાનમંત્રીએ કહ્યું; "ભાઈ તારુ સિંહ જીને તેમની જયંતિ નિમિત્તે યાદ કરીએ છીએ. આવનારી પેઢીઓ તેમની બહાદુરી ક્યારેય ભૂલી શકશે નહીં. સત્ય અને ન્યાય પ્રત્યેની તેમની અટલ પ્રતિબદ્ધતા ખૂબ પ્રેરણાદાયક છે."
પ્રધાનમંત્રીએ જર્મનીના ભૂતપૂર્વ ચાન્સેલર શ્રી હેલ્મુટ કોલના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જર્મનીના ભૂતપૂર્વ ચાન્સેલર શ્રી હેલ્મુટ કોલના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, “જર્મનીના એકીકરણના નિર્માતા, રાજનીતિજ્ઞ, મુત્સદ્દી શ્રી હેલ્મુટ કોલના નિધન પર અમને દુઃખ છે. તેઓ યુરોપની અખંડિતતાના હિમાયતી હતા. શ્રી હેલ્મુટ કોલે વર્ષ 1986 અને 1993માં ભારતની મુલાકાત લીધી હતી. અમે ભારત-જર્મનીના સંબંધોમાં મજબૂતી લાવવા માટે અમૂલ્ય પ્રદાન કરવા બદલ તેમની કદર કરીએ છીએ.”
પ્રધાનમંત્રી 18 થી 20 એપ્રિલ સુધી ગુજરાતની મુલાકાતે આવશે

પ્રધાનમંત્રી શ્રી નરેન્દ્ર મોદી આગામી 18 થી 20 એપ્રિલ 2022 દરમિયાન ગુજરાતની મુલાકાત લેશે. 18 એપ્રિલના રોજ સાંજે લગભગ 6 વાગ્યે પ્રધાનમંત્રી શ્રી મોદી ગાંધીનગરમાં આવેલા શાળાઓ માટેના કમાન્ડ એન્ડ કંટ્રોલ સેન્ટરની મુલાકાત લેશે. 19 એપ્રિલના રોજ સવારે લગભગ 9:40 કલાકે તેઓ બનાસકાંઠાના દિયોદર ખાતે બનાસ ડેરી સંકુલમાં એક કાર્યક્રમ દરમિયાન વિકાસની બહુવિધ પરિયોજનાઓ રાષ્ટ્રને અર્પણ કરશે અને શિલાન્યાસ કરશે. ત્યારપછી, લગભગ 3:30 કલાકે તેઓ જામનગરમાં
પ્રધાનમંત્રીએ યુપીએસસી સિવિલ સર્વિસિસની પરીક્ષા સફળતાપૂર્વક પાસ કરનારાઓને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ યુપીએસસી સિવિલ સર્વિસિસની પરીક્ષામાં સફળતાપૂર્વક પાસ થનારાઓને અભિનંદન પાઠવ્યા છે. શ્રેણીબદ્ધ ટ્વિટમાં, પ્રધાનમંત્રીએ કહ્યું; "સફળતાપૂર્વક યુપીએસસી સિવિલ સર્વિસીસની પરીક્ષા પાસ કરનારાઓને અભિનંદન. જાહેર સેવામાં ઉત્તેજક અને સંતોષકારક કારકિર્દીની પ્રતીક્ષા છે. જેમણે પરીક્ષા પાસ કરી છે તેઓ આપણા રાષ્ટ્રની યાત્રાના મહત્વપૂર્ણ સમયગાળા દરમિયાન મુખ્ય વહીવટી ભૂમિકા નિભાવશે. જે યુવા મિત્રોએ યુપીએસસીની પરીક્ષા પાસ કરી નથી તેમને હું કહેવા માંગુ છું કે તમે ખૂબ પ્રતિભાશાળી વ્યક્તિઓ છો. વધુ પ્રયાસોની રાહ જોવાઈ રહી છે. સાથે જ, ભારત વૈવિધ્યસભર તકોથી ભરેલું છે જેને શોધવાની રાહ જોવાઈ રહી છે. તમે જે પણ કરવાનું નક્કી કરો છો તેમાં શુભેચ્છાઓ."
પ્રધાનમંત્રીએ પ્રગતિના માધ્યમથી વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે (30 સપ્ટેમ્બર, 2015) પૂર્વ સક્રિય પ્રશાસન, સમયબદ્ધ કાર્યાન્વયન અને સૂચના, સંચાર પ્રૌદ્યોગિકી પર આધારિત – પ્રગતિના માધ્યમથી પોતાનો છઠ્ઠી વાર્તા બેઠકની અધ્યક્ષતા કરી. આજે કરેલી પોતાની સમીક્ષામાં, પ્રધાનમંત્રીએ વિશેષ રૂપથી દેશભરના 17 રાજ્યોમાં સૌર ઉર્જા પાકોના વિકાસની પ્રગતિની સમીક્ષા કરી. તેમણે સૌર ઉર્જા પરિયોજનાઓના ત્વરિત અમલીકરણને પૂર્ણ કરવા માટે અનુકૂળ નીતિ પ્રારૂપ બનાવવાની દિશામાં અત્યંત સક્રિયતાની સાથે કાર્ય કરવા રાજ્યોને આહ્વાન કર્યું. પ્રધાનમંત્રીએ પેટન્ટ અને ટ્રેડમાર્કો માટે કરાયેલી અપીલોની પ્રક્રિયાને વિલંબ થવા પર ચિંતા વ્યક્ત કરી. પ્રધાનમંત્રીએ નિર્દેશ આપ્યો કે આ પ્રક્રિયાઓને તર્ક સંગત સમયસીમાની અંદર આંતરરાષ્ટ્રીય બજારોની અનુકૂળ બનાવવી જોઈએ. તેમણે પેટન્ટ આવેદન ભરવાની પ્રક્રિયામાં સુધાર લાવવા અને આ પ્રક્રિયા માટે આવશ્યક પ્રપત્રોની સંખ્યામાં અછતને પણ દૂર કરવા માટે આહ્વાન કર્યું. પ્રધાનમંત્રીએ રેલ, મેટ્રો રેલ, કોલસા અને લોહ અયસ્ક, ખનન, સડક, વિજળી અને વિમાનન ક્ષેત્રોની કેટલાક રાજ્યોમાં ફેલાયેલી પ્રમુખ બુનિયાદી પરિયોજનાઓની પણ સમીક્ષા કરી. પ્રધાનમંત્રીએ ઉત્તર પ્રદેશના મુખ્યમંત્રીની અપીલ પર લખનૌ મેટ્રો રેલ પરિયોજના (ચરણ-1એ)ની પણ સમીક્ષા કરી અને સંતોષ વ્યક્ત કર્યો કે પ્રગતિ અંતર્ગત સમીક્ષા માટે રાખવામાં આવેલી આ પરિયોજનાઓ માટે કરેલી સ્વીકૃતિઓ અપાઈ ચૂકી છે. પ્રધાનમંત્રીએ ઓડિસા રાજ્યની અપીલ પર ખુરદા-બોલનગિર ન્યૂ બ્રોડ ગેજ રેલ લિંકની પણ સમીક્ષા કરી. શ્રી નરેન્દ્ર મોદીએ સિક્કિમમાં નવા પાક્યોંગ હવાઈઅડ્ડાની પ્રગતિની પણ સમીક્ષા કરતા આ રાજ્યના પર્યટન વિકાસ અને સંપર્ક માટે એક મહત્વપૂર્ણ પરિયોજના જણાવી. તેમણે રાજ્યથી આ પરિયોજનાના સમયપૂર્ણ અમલીકરણ માટે અગ્રસક્રિય રૂપથી કાર્ય કરવાની અપીલ કરી. આ ઉપરાંત મુંબઈ મેટ્રો પરિયોજના લાઈન-3 (કોલાબા-બાંદ્રા-સીપ્જ) અને પૂર્વી રાજ્યોમાં મહત્વપૂર્ણ કોલસા અને લોહ અયસ્ક પરિયોજનાઓની પણ સમીક્ષા કરી. પ્રધાનમંત્રીએ સલમા ડેમ અને સંસદ ભવન સહિત અફઘાનિસ્તાનમાં પ્રમુખ ભારતીય પરિયોજનાઓની પ્રગતિની પણ સમીક્ષા કરી. પ્રધાનમંત્રીએ બધા સંબંધિત વિભાગોને કહ્યું કે સાર્ક ક્ષેત્રમાં ભારત દ્વારા કાર્યાન્વિત કરાઈ રહેલી વિકાસ પરિયોજનાઓને ઝડપથી પૂર્ણ કરવા સુનિશ્ચિત કરે. પ્રધાનમંત્રીએ દેશભરમાં રાષ્ટ્રીય ખાદ્ય સુરક્ષા અધિનિયમ 2013 અને આધાર કાર્ડ નામાંકનના કાર્યાન્વયનની પ્રગતિની પણ સમીક્ષા કરી અને આના કાર્યાન્વયનમાં ઝડપ લાવવા પર ભાર આપ્યો જેથી આ પહેલોના લાભ નાગરિકો ઉઠાવી શકે.
કૃષિ તેમજ સંબંધિત ક્ષેત્રોમાં સહયોગ માટે વિભિન્ન દેશો સાથે હસ્તાક્ષરિત સહમતિ પત્રને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કૃષિ તેમજ સંબંધિત ક્ષેત્રોમાં સહયોગ પત્ર (એમઓયુ)ને આજે પોતાની પૂર્વવ્યાપી મંજૂરી આપી દીધી. ઉપર્યુક્ત એમઓયુથી ક્ષમતા સર્જન, વૈજ્ઞાનિક અને તકનિકવિદોની મુલાકાતો દ્વારા જ્ઞાનનું આદાન-પ્રદાન, આનુવંશિક (જીનેટીક) સંસાધનોના આદાન-પ્રદાનમાં મદદ મળશે, જે ખેડૂતોના ખેતરમાં વધારે ઉત્પાદકતા સુનિશ્ચિત કરવા માટે યોગ્ય તકનીકો અને ખેતીની પદ્ધતિઓના વિકાસમાં મદદગાર સાબિત થશે. આ રીતે વિકસિત થનારી વિશેષજ્ઞતા અને તકનીકનો ઉપયોગ દેશભરમાં જરૂરિયાતના આધારે કરવામાં આવશે. આ રીતના એમઓયુના અમલીકરણ પર થનારા ખર્ચની વ્યવસ્થા વિભાગ માટે ફાળવવામાં આવનાર ધનરાશિમાંથી જ કરવામાં આવે છે.
સિડની ડાયલોગમાં પ્રધાનમંત્રીએ મુખ્ય સંબોધન કર્યું, ટેક્નોલોજી ક્ષેત્રે ભારતના ઇવોલ્યૂશન અને રિવોલ્યૂશન અંગે ચર્ચા કરી

પ્રધાનમંત્રી શ્રી નરેન્દ્ર મોદીએ ગુરુવારે પ્રારંભિક સિડની ડાયલોગને વીડિયો કોન્ફરન્સ મારફત મુખ્ય સંબોધન કર્યું હતું. શ્રી મોદીએ ભારતના ટેક્નોલોજી ઇવોલ્યૂશન અને રિવોલ્યૂશનના વિષય પર સંબોધન કર્યું હતું. આ સંબોધન પૂર્વે ઓસ્ટ્રેલિયાના પ્રધાનમંત્રી શ્રી સ્કોટ મોરિસન દ્વારા પ્રારંભિક ચર્ચા કરવામાં આવી હતી. પ્રધાનમંત્રી શ્રી મોદીએ ઇન્ડો પેસિફિક રિજનમાં અને ઊભરતા ડિજિટલ વિશ્વમાં ભારતની કેન્દ્રવર્તી ભૂમિકાના થયેલા સ્વીકારની નોંધ લીધી હતી. ડિજિટલ યુગના લાભાલાભ વિશે વાત કરતા પ્રધાનમંત્રીએ કહ્યું કે, વિશ્વ દરિયાના પેટાળથી લઇને સાયબર અને અંતરિક્ષ સુધીના વિવિધ પ્રકારના પડકારોના સ્વરૂપમાં નવા જોખમો અને નવા પ્રકારના સંઘર્ષોનો સામનો કરે છે. પ્રધાનમંત્રીએ કહ્યું કે “લોકશાહીની સૌથી મોટી શક્તિ તેનું ખુલ્લાપણું છે. આ સમયે આપણે અમુક સ્થાપિત હિતોને આ ખુલ્લાપણાંનો દુરૂપયોગ કરવા દેવો જોઇએ નહીં.” પ્રધાનમંત્રીએ કહ્યું કે, લોકશાહી રાષ્ટ્ર તરીકે તથા ડિજિટલ ક્ષેત્રે અગ્રણી રાષ્ટ્ર તરીકે ભારત સહિયારી સમૃદ્ધિ અને સલામતી માટે ભાગીદાર રાષ્ટ્રો સાથે મળીને કામ કરવા તૈયાર છે. પ્રધાનમંત્રીએ કહ્યું કે, “ભારતની ડિજિટલ રિવોલ્યૂશનના મૂળ અમારી લોકશાહીમાં, અમારી વસતિમાં, અને અમારા અર્થતંત્રના કદમાં રહેલા છે. તેને અમારા યુવાઓની સાહસિકતા અને ઇનોવેશન વડે પ્રોત્સાહન મળ્યું છે. અમે ભૂતકાળના પડકારોને ભવિષ્યમાં મોટી છલાંગ મારવા માટેના અવસરમાં પરિવર્તિત કરી રહ્યાં છીએ.” પ્રધાનમંત્રીએ ભારતમાં થઈ રહેલા પાંચ મહત્વપૂર્ણ બદલાવ વર્ણવ્યા હતાં. પહેલો બદલાવ – વિશ્વના સૌથી વ્યાપક પબ્લિક ઇન્ફર્મેશન ઇન્ફ્રાસ્ટ્રક્ચરનું ભારતમાં નિર્માણ થઈ રહ્યું છે. આશરે 1.3 અબજ ભારતીયો યુનિક ડિજિટલ ઓળખ ધરાવે છે, 600 હજાર ગામડા ટૂંક સમયમાં બ્રોડબેન્ડથી તથા વિશ્વના સૌથી કાર્યક્ષમ પેમેન્ટ ઇન્ફ્રાસ્ટ્રક્ચર યુપીઆઇથી જોડાઇ જશે. બીજો બદલાવ – શાસન, વંચિત લોકોનો મુખ્ય ધારામાં સમાવેશ, સશક્તીકરણ, કનેક્ટિવિટી, લાભોની ડિલિવરી અને કલ્યાણ માટે ડિજિટલ ટેક્નોલોજીનો ઉપયોગ. ત્રીજો બદલાવ – ભારત વિશ્વની ત્રીજી સૌથી મોટી અને ઝડપી વિકસી રહેલી સ્ટાર્ટઅપ ઇકો–સિસ્ટમ ધરાવે છે. ચોથો બદલાવ – ભારતના ઉદ્યોગ અને સર્વિસિઝ ક્ષેત્રો તેમજ કૃષિ ક્ષેત્ર પણ વ્યાપક ડિજિટલ પરિવર્તનમાંથી પસાર થઈ રહ્યાં છે. પાંચમો બદલાવ – ભારતને ભવિષ્ય માટે તૈયાર કરવાનો મોટો પ્રયાસ છે. પ્રધાનમંત્રીએ કહ્યું કે, “અમે 5